79 
samme Side. 19. Juni klækkedes de første Larver; Størrelsen var 
1,5 mm. De nyfødte var meget livlige, og de fleste havde tydeligt 
Anlæg til Vinger, men hos andre af samme Kuld og fødte i samme 
Time var disse Anlæg saa ringe, at de kun kunde paavises i 
Mikroskopet. Allerede paa et saa tidligt Tidspunkt synes det altsaa, 
som om Polymorphien m. H. til Vingerne viser sig. Angaaende 
yderligere Beskrivelse af Larven henvises til Kuhlgatz $. 54. Jeg 
holdt en Del af Larverne i Live og fodrede dem med smaa Fluer 
og Myg. Det var meget interessant at se Tægerne "styrte sig over 
en sprællende Flue. Undertiden var denne dem for mægtig, og de 
Fig.2. Æg af Nepa cinerea, X 5. a og b lukket 
og aabent Æg; c Larve som slipper ud, set fra Bug- 
siden. Tegnet af Jensen-Haarup. 
kredsede da omkring Offeret, indtil det værste Spræl var gaaet af 
det. Ofte saa jeg dem pudse og stryge Lemmerne; og forskellige 
Forsøg, jeg anstillede, overbeviste mig om, at Dyret indgnider sig 
med et fedtagtigt Sekret for bedre at kunne sky Vandet. Holdt 
jeg en spæd Larve neddykket nogle Sekunder, havde den stor 
Vanskelighed ved igen at komme til Kræfter. Første Hudskifte 
indtraf 29, Juni, og Kroplængden blev nu 3 mm. Andet Hudskifte 
foregik 6. Juli og gav en Længde af 3,7 mm. Tredie Hudskifte 
10. Juli og gav en Længde af 5,5 mm. 
Paa dette Trin er Vingerne endnu meget rudimentære, og hele 
Legemet har stadig den typiske Larveform. Desværre lykkedes 
det mig ikke at følge Udviklingen længere, men dette lille Forsøg 
